**Отворени конкурси за подаване на проекти по**

**програма „Цифрова Европа“**

На 22 февруари 2022 г. са отворени конкурси за подаване на предложения за проекти по програма „Цифрова Европа“. **Предложенията за проекти могат да се подават до 17 май 2022 г.** за следните 7 конкурса със съответните теми:

1. **Конкурс „Облачни услуги, данни и изкуствен интелект“ с теми:**

* **DIGITAL-2022-CLOUD-AI-02-SEC-LAW** – Сигурно пространство за данни за правоприлагане

*Целта е да се разгърне общо европейско сигурно пространство за данни за иновации, което позволява научни изследвания, разработване, тестване, обучение и валидиране на алгоритми за базирани на изкуствен интелект (ИИ) системи, базирани на различни видове набори от данни, включително оперативни псевдонимизирани и анонимизирани набори от данни, следвайки принципа „свеждане на данните до минимум“ (Регламент 2016/679 – Общ регламент относно защитата на данните и Директива 2016/680.*

*Бюджет 8 млн. евро, ще се финансира 1 проект с 50 % и продължителност –36 месеца. Консорциумът трябва да включва минимум 3 правоприлагащи органи от поне 3 различни държави членки. В допълнение към тях се насърчава участието на частни и публични организации, включително научни институти.*

* **DIGITAL-2022-CLOUD-AI-02-CANCER-IMAGE** – Федеративна европейска инфраструктура за данни за изображения на рак

*Целта е да се създаде и разгърне паневропейска цифрова инфраструктура, улесняваща достъпа до изображения на рак и свързаните данни за пациентите, в пълно съответствие с приложимите изисквания за защита на данните. Инфраструктурата ще се използва от медицински специалисти, изследователи и иноватори за по-прецизно и по-бързо вземане на клинични решения, диагностик и лечение, което ще бъде от полза за гражданите, пациентите, здравните системи и икономиката като цяло. Изградената инфраструктура за данни ще бъде оперативно съвместима с другите компоненти на европейското пространство за здравни данни, по-специално инфраструктурата за геномни данни и ще се основава на съответните научно-изследователски проекти в рамките на „Хоризонт 2020“. За да се максимизират ползите за обществото от използването на здравни данни, пространството за данни трябва да се поддържа от усъвършенствани ИТ инструменти и капацитети, напр. ИИ и високо производителни изчисления (HPC)*

*Бюджет 18 млн. евро, ще се финансира 1 проект с 50 % и продължителност –36 месеца. Консорциумът трябва да се състои от минимум 5 независими юридически лица от 5 различни държави членки и може да включва: публични администрации (на национално, регионално и местно ниво), болници, медицински центрове, университети, медицински специалисти, научни институти и агенции, неправителствени организации и др.*

* **DIGITAL-2022-CLOUD-AI-02-TEF-AGRIFOOD** – Съоръжениe за тестване и експериментиране (TEF) в областта на селското стопанство и храните

*Целта е да се разработят референтни съоръжения за тестване и експериментиране с фокус върху пълното интегриране, тестване, валидиране, демонстриране и, където е подходящо, сертифициране на усъвършенствани базирани на ИИ и задвижвани от ИИ роботизирани технологии за селскостопанския и хранителен сектор. Областите на приложение могат да включват, например, решения за прецизно земеделие, но също и други приложения като преработка на храни, търговия на едро и дребно, хотелиерство и хранителни услуги. Случаите на употреба могат също да бъдат разработени по различни теми, като съвместна роботика, кръгова икономика или намалена загуба/разхищение на храна. Предлаганите случаи на употреба трябва да бъдат ориентирани към крайния потребител. Това ще бъде осигурено чрез тясно включване на крайните потребители, напр. фермери. По-малките ферми[2] и предприятията трябва да бъдат включени по-специално, за да се гарантира достъпност на решенията за изкуствен интелект. Проектът може да проведе анализ на тесните места и двигателите на възприемането на решения, базирани на изкуствен интелект, от крайните потребители за конкретни случаи на употреба, ако е подходящо в комбинация с европейските центрове за цифрови иновации.*

*Бюджет 30 млн. евро, ще се финансира 1 проект с 50 % и продължителност – 60 месеца. Консорциумът трябва да се състои от минимум 4 независими юридически лица от 4 различни държави членки и да включва партньори с демонстриран опит в изпълнението на областите, споменати по-горе.*

* **DIGITAL-2022-CLOUD-AI-02-TEF-HEALTH** – Съоръжениe за тестване и експериментиране в областта на здравеопазването

*Целта е да се разработи Съоръжение за тестване и експериментиране с фокус върху пълната интеграция, тестване и валидиране на модерни технологии, базирани на ИИ (например Интернет на нещата и др.) и роботизирани технологии за здравеопазване и грижи. Търсенето на висококачествено здравеопазване и грижи от страна на европейските граждани се увеличава. В същото време съществува спешна нужда от рентабилност в контекста на застаряващото общество и нарастващия брой хронично болни пациенти. Технологиите, базирани на изкуствен интелект и роботика, имат потенциала да подобрят ефективността, сигурността и качеството на превенцията, откриването, диагностиката, лечението, грижите, рехабилитацията и мониторинга на здравето на европейските граждани, както и да насърчават здравословния начин на живот.*

*Бюджет 30 млн. евро, ще се финансира 1 проект с 50 % и продължителност – между 48 и 60 месеца. Консорциумът трябва да се състои от минимум 4 независими юридически лица от 4 различни държави членки и да включва партньори с демонстриран опит в изпълнението на областите, споменати по-горе.*

* **DIGITAL-2022-CLOUD-AI-02-TEF-MANUF** – Съоръжениe за тестване и експериментиране в областта на производството

*Целта е да бъде създадено Съоръжение за тестване и експериментиране за производство с фокус върху оптимизация, роботика и кръгова икономика. Това ще даде възможност на иноваторите да тестват и валидират своите нови решения за ИИ в реални производствени среди, преди да внедрят решенията си на пазара.*

*Бюджет 30 млн. евро, ще се финансира 1 проект с 50 % и продължителност –60 месеца. Консорциумът трябва да се състои от минимум 4 независими юридически лица от 4 различни държави членки и да включва партньори с демонстриран опит в изпълнението на областите, споменати по-горе.*

* **DIGITAL-2022-CLOUD-AI-02-TEF-SMART** – Съоръжение за тестване и експериментиране за интелигентни градове и общности

*Участващите общности и градове ще създадат физически и цифрови съоръжения за тестване и експериментиране на иновативни услуги и решения, базирани на ИИ и роботика в среда, близка до реалната с фокус върху секторите на транспорта, енергетиката, строителството и опазването на околната среда.*

*Бюджет 20 млн. евро, ще се финансира 1 проект с 50 % и продължителност – между 48 и 60 месеца. Консорциумът трябва да се състои от минимум 3 юридически лица от минимум 3 различни държави членки и да включва партньори с демонстриран опит в изпълнението на областите, споменати по-горе.*

* **DIGITAL-2022-CLOUD-AI-02-OPEN-AI** – Отворени данни на обществения сектор за ИИ и отворена платформа за данни

*Целта е да се повиши лесната достъпност, качество и използваемост на информацията от публичния сектор в съответствие с изискването на Директива 2019/1024 относно отворените данни и повторното използване на информацията от обществения сектор, за да се насърчи повторното използване и комбиниране на отворени публични данни в целия ЕС за развитието на информационни продукти и услуги. Безвъзмездните средства ще подкрепят публичните администрации на местно, регионално и национално ниво за повишаване на семантичната, техническата и правна оперативна съвместимост и преноса на данни на тематичните категории набори от данни с висока стойност (HVD), идентифицирани в Директива 2019/1024: геопространствени данни; наблюдение на Земята и околната среда; метеорологични данни; статистика; дружества и собственост на дружествата; мобилност.*

*Бюджет 20 млн. евро, финансиране 50 %, максимален грант за проект – 5-6 млн. евро, продължителност на проектите – между 24 и 36 месеца. Консорциумът трябва да се състои от минимум 3 независими юридически лица, като поне едно от тях е орган от обществения сектор в обхвата на Директивата за отворените данни.*

Подробна информация за конкурса през 2022 г. „Облачни услуги, данни и изкуствен интелект“ може да се намери [**тук**](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-CLOUD-AI-02;freeTextSearchKeyword=;matchWholeText=true;typeCodes=0,1,2,8;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState)

1. **Конкурс „Ускоряване на най-доброто използване на технологиите“ с теми:**

* **DIGITAL-2022-DEPLOY-02-BLOCKCHAIN-STANDARD** – стандартизация на блокчейн

*Целта е да се даде възможност на европейските заинтересовани страни, участващи в разработването на отворени технически спецификации и стандарти, да се възползват от работата на Европейската блокчейн инфраструктура (EBSI).*

*Бюджет 1 млн. евро, 100 % финансиране, продължителност на проектите – 24 месеца. Консорциумът трябва да включва комбинация от различни заинтересовани страни, необходими за принос към дейностите по стандартизация на блокчейн. По-специално се насърчават да кандидатстват следните видове заинтересовани страни: Органи на държавите членки (на различно ниво); Публични и частни асоциации/доставчици на услуги, работещи с блокчейн стандартизация; Организации, които имат опит в дейностите по стандартизация на блокчейн; Участници в европейски програми за научни изследвания и иновации т.е. „Хоризонт 2020“ и „Хоризонт Европа“ и др.*

* **DIGITAL-2022-DEPLOY-02-EBSI-SERVICES** – Европейска блокчейн инфраструктура (EBSI) – Разгръщане на услуги

*Бюджет 15 млн. евро, 50 % финансиране, продължителност на проектите – между 18 и 24 месеца. Консорциумът трябва да включва поне 3 юридически лица от 3 различни държави членки – комбинация от различни заинтересовани страни, необходими за принос към дейностите по стандартизация на блокчейн. По-специално се насърчават да кандидатстват следните видове заинтересовани страни: органи на държавите членки (на различно ниво); публични и частни асоциации/доставчици на услуги, работещи с блокчейн стандартизация; оператори на блокчейн възли и др.*

* **DIGITAL-2022-DEPLOY-02-ELECTRONIC-ID** – Подкрепа за изпълнението на рамката за европейска цифрова идентичност и за изпълнението на принципа на еднократност във връзка с процедурите, изброени в Регламент 2018/1724 за създаване на единна цифрова платформа за предоставяне на достъп до информация, до процедури и до услуги за оказване на помощ и решаване на проблеми

*Целта е създаване на широкомащабни пилотни проекти, демонстриращи функционалността на портфейла (wallet) в национален и трансграничен контекст, които може да са фокусирани върху: мобилни шофьорски книжки, плащания, електронно здравеопазване, образование/професионална квалификация и др.*

*Бюджет 37 млн. евро, 50 % финансиране, продължителност на проектите – 24 месеца. Консорциумът трябва да включва минимум 3 юридически лица от поне 3 държави членки. Темата е насочена към предложения, подадени от държавни органи, отговорни за издаването на европейски портфейли за цифрова идентичност. Освен това консорциумите може да включват: национални агенции, отговорни за изпълнението на съответните инфраструктури и трансгранични инициативи в съответната област; доставчици на електронни удостоверения за атрибути; Потребители на портфейл – граждани и жители на ЕС, които тестват функционалностите на портфейл и др.*

* **DIGITAL-2022-DEPLOY-02-LAW-SECURITY-AI** – Сигурност (правоприлагане): пилотни проекти, базирани на ИИ

*Общата цел е да се даде възможност за окончателно валидиране и да се насърчи усвояването на системите с изкуствен интелект за правоприлагането чрез провеждане на мащабни пилотни проекти в а правоприлагащите агенции.*

*Бюджет 5 млн. евро, 50 % финансиране (за МСП – 75 %), продължителност на проектите – 24 месеца Консорциумът трябва да се състои от поне 2 правоприлагащи агенции, които могат да бъдат подпомагани от публични или частни субекти от отговарящи на условията държави, особено по технически аспекти (например за инсталиране, конфигуриране, евентуално разработване на решения или създаване на набори от данни), правни аспекти или за предоставяне на обучения. Съответни асоциации в областта, като EACTDA (Европейска асоциация за развитие на технологии за борба с киберпрестъпността), ECTEG (Европейска група за обучение и образование по киберпрестъпления) или ENFSI (Европейска мрежа от институти за криминалистични науки) биха могли също играят роля в проектите, например за координиране със съществуващите дейности или за насърчаване на разпространението на резултатите от проекта. Силно се насърчава участието на малки и средни предприятия (МСП).*

Подробна информация за конкурса през 2022 г. „Ускоряване на най-доброто използване на технологиите“ може да се намери [**тук**](https://ec.europa.eu/info/funding-tenders/opportunities/portal/screen/opportunities/topic-search;callCode=DIGITAL-2022-DEPLOY-02;freeTextSearchKeyword=;matchWholeText=true;typeCodes=0,1,2,8;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState)

1. **Конкурс „Цифрово обучение“ със следната тема:**

* **DIGITAL-2022-TRAINING-02-SHORTCOURSES** – Краткосрочни обучителни курсове в ключови области като ИИ, киберсигурност, облачни технологии и микроелектроника

*Бюджет 25 млн. евро, финансиране 50 % (75 % за МСП), бюджет за всеки един проект – 3 млн. евро, продължителност на проектите – 36 месеца.*

*Консорциумът трябва да се състои от минимум 6 независими юридически лица от 3 различни държави членки*

Повече информация за конкурс „Цифрово обучение“ може да се намери [**тук**](https://ec.europa.eu/info/funding-tenders/opportunities/portal/screen/opportunities/topic-details/digital-2022-training-02-short-courses;callCode=DIGITAL-2022-TRAINING-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState)

1. **Конкурс „Усъвършенствани цифрови умения“ със следната тема:**

* **DIGITAL-2022-SKILLS-02-INNOVATE-EDU** – Промотиране на европейските иновации в образованието

*Бюджет 3 млн. евро, финансиране 100 %, максимален грант за проект – 3 млн. евро (ще се финансира 1 проект), продължителност на проекта – 36 месеца.*

*Консорциумът трябва да се състои от миниум 3 различни юридически лица от 3 държави и може да включва публични организации, образователни институции (включително за висше образование), индустрия (включително МСП), научно-изследователски центрове, неправителствени организации и др.*

Подробна информация за конкурс „Усъвършенствани цифрови умения“ може да се намери [**тук**](https://ec.europa.eu/info/funding-tenders/opportunities/portal/screen/opportunities/topic-details/digital-2022-skills-02-innovate-edu;callCode=DIGITAL-2022-SKILLS-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState)

1. **Конкурс *„Киберсигурност* със следните теми:**

* **DIGITAL-2022-CYBER-02-NAT-COORDINATION** – Разгръщане на мрежата от национални координационни центрове в държавите членки

*Със създаването на Европейския център за промишлени, технологични и изследователски експертни познания в областта на киберсигурността (Регламент 2021/887), националните координационни центрове ще насърчат компетентостта в областта на киберсигурността.*

*Бюджет 33 млн. евро, финансиране 50 %, бюджет за всеки един проект – 1 млн. евро, продължителност на проектите – 24 месеца.*

*Консорциумът трябва да бъде с координатор – националния координационен център, който е признат от Европейската комисия и има капацитета за постигне мисията и целите, заложени в Регламент 2021/887*

* **DIGITAL-2022-CYBER-02-SUPPORTHEALTH** – Подкрепа за киберсигурността в сектора на здравеопазването

*Целта е да се подкрепи устойчивостта на киберсигурността в здравеопазването и здравните институции, които бяха поставени под особен стрес през последните години, особено след кризата с COVID-19, с оглед ограничаване на щетите от критичните инциденти в киберсигурността, които са засегнали болници и доставчици на здравни услуги.*

*Бюджет 10 млн. евро, финансиране 50 % (75 % за МСП), бюджет за всеки един проект – 3 млн. евро, продължителност на проектите – 24 месеца.*

*Няма специфични изисквания за консорциума.*

Повече информация за конкурс „Киберсигурност“ може да се намери [**тук**](https://ec.europa.eu/info/funding-tenders/opportunities/portal/screen/opportunities/topic-details/digital-2022-cyber-02-supporthealth;callCode=DIGITAL-2022-CYBER-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState)

1. **Конкурс „Данни за културното наследство“ със следната тема:**

* **DIGITAL-2022-CULTURAL-02-HERITAGE** – Пространство за данни за културното наследство (внедряване)

*Целта е да се фокусира върху използването на възможностите на модерните технологии за цифрова трансформация на сектора на културното наследство (като 3D, изкуствен интелект или машинно обучение) за повишаване на качеството, устойчивостта, използването и повторното използване на данни. Проектите трябва да допринесат за общото европейско пространство за данни на културното наследство и да изградят цифров капацитет чрез сътрудничество със съществуващи и подходящи европейски национални и регионални инициативи и платформи.*

*Бюджет 4 млн. евро, финансиране 50 % (75 % за МСП), бюджет за всеки един проект – между 1 и 1.5 млн. евро, продължителност на проектите – 24 месеца. Консорциумът трябва да се състои от минимум 3 юридически лица от 3 различни държави. Силно се насърчава участието на малки и средни предприятия (МСП).*

Подробна информация за конкурс „Данни за културното наследство“ може да се намери [**тук**](https://ec.europa.eu/info/funding-tenders/opportunities/portal/screen/opportunities/topic-details/digital-2022-cultural-02-heritage;callCode=DIGITAL-2022-CULTURAL-02;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState)

1. **Конкурс GovTech Incubator със следната тема:**

* **DIGITAL-2022-GOVTECH-02-INCUBATOR-FPA** – Рамково споразумение за партньорство за Govtech инкубатор

*Рамковото споразумение за партньорство за GovTech инкубатор има за цел да насърчи трансграничното сътрудничество между агенциите за цифровизация в различните държави членки и държави, асоциирани към МСЕ, като включва и GovTech участници от частния сектор и академичните среди. Дългосрочното сътрудничество между Европейската комисия и избрания консорциум ще бъде формализирано в рамките на Рамково споразумение за партньорство (FPA), за да се осигури среда за осигуряване на непрекъсната подкрепа за експериментиране за публичния сектор, по-специално чрез използване на нововъзникващи цифрови технологии (като изкуствен интелект, усъвършенствани сензори, блокчейн, усъвършенствана обработка на данни и др.).*

*Бюджет 6 млн. евро за участието на ЕК в партньорството (няма финансиране за консорциума). Консорциумът трябва да отговаря на следните условия: да се състои от минимум 3 юридически лица от 3 различни държави и да включва най-малко 3 юридически лица, извършващи експерименти на национално ниво и подкрепящи иновационни дейности в областта на цифровите обществени услуги (GovTech лаборатории, цифрови лаборатории и др.)*

Подробна информация за конкурса може да се намери [**тук**](https://ec.europa.eu/info/funding-tenders/opportunities/portal/screen/opportunities/topic-details/digital-2022-govtech-02-incubator-fpa;callCode=DIGITAL-2022-GOVTECH-02-FPA;freeTextSearchKeyword=;matchWholeText=true;typeCodes=1,0;statusCodes=31094501,31094502,31094503;programmePeriod=2021%20-%202027;programCcm2Id=43152860;programDivisionCode=null;focusAreaCode=null;destination=null;mission=null;geographicalZonesCode=null;programmeDivisionProspect=null;startDateLte=null;startDateGte=null;crossCuttingPriorityCode=null;cpvCode=null;performanceOfDelivery=null;sortQuery=sortStatus;orderBy=asc;onlyTenders=false;topicListKey=topicSearchTablePageState)

Предложенията за проекти се подават на английски език – електронно през портала на ЕК [“Funding and Tenders portal”](https://ec.europa.eu/info/funding-tenders/opportunities/portal/screen/programmes/digital).

Оценката на подадените проекти по седемте конкурса ще се извърши през юни-юли 2022 г., а споразуменията за отпускане на безвъзмездна помощ се очаква да бъдат подписани през декември 2022 г.

За допълнителна информация за конкурсите може да се обръщате към Ели Канева - държавен експерт в дирекция „Информационни технологии“ и национален представител в Комитета по програма „Цифрова Европа“ на тел. 9409 284 или на email: [ekaneva@mtc.government.bg](mailto:ekaneva@mtc.government.bg).

В приложение се намира информация за конкурсите и текстовете на седемте конкурса.